laion/Wikipedia-Exotic huggingface dataset:
50 תוכניות הטלוויזיה הטובות ביותר בכל הזמנים של TV Guide

50 תוכניות הטלוויזיה הטובות ביותר בכל הזמנים של TV Guide (באנגלית: TV Guide's 50 Greatest TV Shows of All Time) היא רשימה של 50 סדרות טלוויזיה המשפיעות והמהנות ביותר בתרבות הפופ האמריקאית של המגזין TV Guide. הרשימה הופיעה במאי 2002 והיא הייתה השנייה מתוך סידרה של גיליונות מיוחדים לציון 50 שנה למגזין. 50 התוכניות, נבחרו ודורגו על ידי עורכי TV Guide‏, בהתבססם על סדרות טלוויזיה שהתפרשו על פני יותר מחצי מאה של טלוויזיה. סרטי טלוויזיה, מיני-סדרות, ותוכניות מיוחדות לא נכללו ברשימה. התוכנית הישנה ביותר ברשימה היא המופע של אד סאליבן שהועלתה לאוויר בשנת 1948. התוכנית החדשה ביותר שהועלתה לרשימה היא "הסופרנוס", אשר שודרה לראשונה בשנת 1999. התוכנית שרצה במשך הזמן המועט ביותר היא משפחה אמריקאית, אשר רצה במשך 12 פרקים ועוד שני פרקי ספיישל. התוכנית שרצה לזמן הארוך ביותר ברשימה היא The Today Show של NBC אשר באוויר מאז 1952. לרשת NBC יש את הייצוג הנכבד ביותר של 17 תוכניות ברשימה, ל-CBS יש 16 תוכניות, ABC עם 8 תוכניות, ואילו HBO, FOX, PBS עם 2 תוכניות כל אחת ברשימה, ל-UPN תוכנית אחת ברשימה ("באפי ציידת הערפדים"), שאר התוכניות ברשימה ללא רשתות. 1. סיינפלד – (NBC‏, 5 ביולי 1989 – 14 במאי 1998). 2. לוסי אהובתי – (NBC‏, 15 באוקטובר 1951 – 6 במאי 1957). 3. The Honeymooners – (CBS‏, 1 באוקטובר 1955 – 22 בספטמבר 1956). 4. הכל נשאר במשפחה – (CBS‏, 12 בינואר 1971 – 8 באפריל 1979). 5. הסופרנוס – (HBO‏, 10 בינואר 1999 – 10 ביוני 2007). 6. 60 דקות – (CBS‏, 24 בספטמבר 1968 – היום). 7. תוכנית הלילה עם דייוויד לטרמן – (CBS‏, 30 באוגוסט 1993 – היום). 8. משפחת סימפסון – (FOX‏, 17 בדצמבר 1989 – היום). 9. המופע של אנדי גריפית' – (CBS‏, 3 באוקטובר 1960 – 1 באפריל 1968). 10. סאטרדיי נייט לייב – (NBC‏, 11 באוקטובר 1975 – היום). 11. המופע של מרי טיילר מור 12. תוכנית הלילה של ג'וני קרסון 13. המופע של דיק ואן דייק 14. בלוז לכחולי המדים 15. המופע של אד סאליבן 16. המופע של קרול ברנט 17. The Today Show 18. חופשי על הבר 19. שלושים ומשהו 20. מקום אחר 21. חברים 22. ER 23. נייטליין 24. חוק וסדר 25. מ.א.ש 26. אזור הדמדומים 27. רחוב סומסום 28. משפחת קוסבי 29. פיל דונהיו 30. Your Show of Shows 31. The Defenders 32. An American Family 33. Playhouse 90 34. פרייז'ר 35. רוזאן 36. הנמלט 37. תיקים באפלה 38. המופע של לארי סנדרס 39. The Rockford Files 40. Gunsmoke 41. באפי ציידת הערפדים 42. Rowan & Martin's Laugh-In 43. בוננזה 44. The Bob Newhart Show 45. טווין פיקס 46. מסע בין כוכבים: הדור הבא 47. רוקי ובולווינקל 48. Taxi 49. המופע של אופרה וינפרי 50. מעשי כשפים TV Guide's 50 Best Shows of All Time: A 50th Anniversary Celebration, במסד הנתונים הקולנועיים IMDb (באנגלית) http://www.cbsnews.com/stories/2002/04/26/entertainment/main507388.shtml TV Guide Names Top 50 Shows]. Associated Press/CBS News: April 26, 2002
כדורגל באולימפיאדת אתונה (2004)

אולימפיאדת אתונה (2004) נערכה באתונה, יוון. תחרויות הכדורגל נערכו בין ה-11 באוגוסט ל-28 באוגוסט 2004. בטורניר הגברים השתתפו 16 נבחרות, ובטורניר הנשים השתתפו 12 נבחרות לאומיות. שמונה שערים ארגנטינה קרלוס טבס חמישה שערים פרגוואי חוסה קרדוסו ארבעה שערים איטליה אלברטו ג'ילארדינו מאלי טנמה נדיאה פרגוואי פרדי בריירו לרבע הגמר העפילו הקבוצות שסיימו במקומות הראשון והשני וכן שתי נבחרות עם המאזן הטוב ביותר מהמקום השלישי, בניכוי המסשחק נגד המקום הרביעי (בבית עם 4 קבוצות). חמישה שערים ברזיל כריסטיאן רוזריה גרמניה בירגיט פרינץ ארבעה שערים ארצות הברית אבי וומבאך שלושה שערים שלוש כדורגלניות שני שערים חמש כדורגלניות שער אחד 22 כדורגלניות מדיה וקבצים בנושא כדורגל באולימפיאדת אתונה בוויקישיתוף
פבזנר

פבזנר הוא שם משפחה יהודי, שראשוני נושאיו כונו בשם זה משום שמקורם בפוזנא (פוזנן) שבפולין. השם הוא שיבוש של שם המשפחה פוזנר שנוצר משום שו' נקראת ביידיש גם כב' רפויה. רבים מנושאי שם זה הם יוצאי רוסיה. האם התכוונתם ל... שמואל יוסף פבזנר – היה סופר, מצירי הקונגרס הציוני הראשון מבוני חיפה העברית. ספריית פבזנר – ספרייה בשכונת הדר בחיפה, נקראת על שמו של שמואל פבזנר יוליה פבזנר – במאית אופרה ותיאטרון ישראלית ניקולאוס פבזנר – חוקר גרמני-אנגלי שעסק בהיסטוריה של האדריכלות הלל פבזנר – רב קהילת חב"ד ופוסק הלכה בצרפת
מחלף שרה

מחלף שרה הוא מחלף המחבר את כביש 25 עם כביש 40 ("עוקף באר שבע"). המחלף הוא בצורת מחלף יהלום, כשכביש 40 חוצה בגשר מעל כביש 25. הפנייה אל הגשר או הירידה ממנו מתבצעים באמצעות רמפות הנפגשות בשני צמתים מרומזרים על כביש 25 משני צידי הגשר. עד שנת 2010 היה קיים במקום צומת והוא הוסב למחלף שהוקם במסגרת סלילת כביש "עוקף באר שבע". ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
מחלף חטיבת הנגב

מחלף חטיבת הנגב הוא מחלף המקשר בין כביש 40 לכביש 60 ומשמש ככניסה המזרחית לבאר שבע, בדרך אליהו נאוי (בעבר דרך חברון). הכניסה מכיוון כביש 60 לבאר שבע אופיינה שנים רבות בפקקי תנועה רבים בשל תנועה כבדה של כלי רכב, בשנת 2007 החלה בניית המחלף במקום הצומת שהיה קיים במקום שנים רבות, על מנת לתת מענה לבעיות התחבורה במקום. המחלף שנחנך בשנת 2010 דומה בצורתו למחלף עלה תלתן חלקי והתנועה בכביש 40 ובכביש 60 מתנהלת ברצף וללא עצירה ברמזור כאשר הפניות מכביש 40 לכביש 60 מתבצעות באמצעות רמפות מיוחדות ללא עצירה ברמזור, ואילו הפניות מכביש 60 אל כביש 40 צפונה גם היא באמצעות רמפה סיבובית והמעבר אל כביש 40 דרומה היא באמצעות ירידה אל נתיב שרות מיוחד ובו רמזור מתחת גשר כביש 60 וממנו רמפת עליה לכביש 40. ביום שישי יפתח לתנועה מחלף חטיבת הנגב, ההשקעה בפרויקט: 260 מיליון ש"ח, באתר דרומי, 14 ביולי 2010 ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
One More Night

One More Night (בעברית: לילה אחד נוסף) הוא שיר של הלהקה האמריקאית מארון 5. השיר יצא ב-19 ביוני 2012 כסינגל השני מאלבום האולפן הרביעי של הלהקה, Overexposed. השיר נכתב על ידי אדם לוין, שלבאק, מקס מרטין וסוואן קוטצ'ה והופק על ידי מקס מרטין ושלבאק. סגנון השיר הוא פופ עם נגיעות של רגאיי, והוא הגיע למקום הראשון במצעד הבילבורד הוט 100. הלהקה פרסמה שני קליפים לשיר. הראשון היה קליפ ליריקה עם מילות השיר ששוחרר כשהשיר יצא לאור. הקליפ הרשמי, בו מופיעים חברי הלהקה, יצא כשבוע לאחר מכן. הקליפ נפתח בתמונה של שני דגי זהב שוחים בקערה, לצד תמונות של משפחה, ונמשך לתוך בוקר בחיי משפחה אידיאלית: אמא, אבא ותינוקת. תוך כדי התמונות מחיי המשפחה מראים את האב (אדם לוין), מתאגרף שמתאמן ומשקיע בעבודתו. הוא יוצא לקרב חשוב, על אף שאשתו לא מרוצה, ובמקביל להתנהלות הקרב בזירה, האישה אורזת את חפציה. בסופו של דבר הוא מנצח בקרב, אך חוזר לבית ריק, ומגלה שאיבד את הדברים החשובים באמת בחיים. האישה והתינוקת נעלמו וכל מה שנשאר לו אלו הם שרידי המקצוע שלו - גביעים, חבל קפיצה, כמה תמונות ודג זהב בודד. האישה בקליפ מגולמת על ידי השחקנית מינקה קלי והתינוקת היא לוסיה, בתו של מנהל ההופעות של הלהקה. מידע על היצירה "One More Night" באתר מיוזיק בריינז סרטון השיר "One More Night" באתר יוטיוב
M55

M55 (מ-Messier 55, נקרא גם NGC 6809) הוא צביר כדורי בקבוצת הכוכבים קשת, הנמצא במרחק של כ-17,600 שנות אור ממערכת השמש וכולל למעלה מ-100,000 כוכבים. הצביר התגלה על ידי ניקולא לואי דה לאקאי ב-16 ביוני 1752 בעת שעסק בתצפיות אסטרונומיות בדרום אפריקה ותואר על ידו כערפילית הדומה לגרעין של שביט. שארל מסיה ניסה לאתר את הצביר בשנת 1764 אך לא הצליח בשל קרבתו של הצביר לאופק הדרומי כאשר הוא נצפה מאירופה. ב-24 ביולי 1778 הוא הצליח לאתרו וכלל אותו בקטלוג מסיה כאשר הוא מציין שזו ערפילית שנראית כמו כתם לבן, בהירותה אחידה ולא ניתן לראות בתוכה כוכבים. בשנת 1783 זיהה האסטרונום ויליאם הרשל שזהו צביר כוכבים ובשנת 1834 ציין ג'ון הרשל שהצביר אינו דחוס במיוחד. בהירות נראיתו של הצביר היא מדרגה 6.3 כך שניתן להבחין בו באמצעות משקפת ממיקום שאינו צפוני מדי, אך נחוץ טלסקופ כדי להבחין בכוכבי הצביר, שהבהירים שבהם הם מדרגת בהירות 13. הצביר נמצא כ-10 מעלות מצפון-צפון-מזרח לכוכב α בקשת וכ-8.25 מעלות ממזרח לכוכב אסקלה (ζ בקשת). M55 נמצא במרחק של כ-17,600 שנות אור ממערכת השמש וכ-12,400 שנות אור ממרכז הגלקסיה. קוטרו של הצביר כ-100 שנות אור כך שגודלו הזוויתי הוא כ-19 דקות קשת – כשני שלישים מקוטרו של הירח המלא. מסתו של הצביר מוערכת בכ-269,000 מסות שמש ועוצמת ההארה שלו היא מעט פחות מ-100,000 שמשות. הספקטרום הכולל של אור הצביר מתאים לסוג ספקטרלי F4. עד היום התגלו בצביר 55 כוכבים משתנים, כרבע מהם כוכבים כפולים לוקים וכרבע מסוג משתני RR בנבל. הצביר מתרחק ממערכת השמש במהירות של כ-175 ק"מ בשנייה. הצביר דליל יחסית, כך שמחצית ממסתו נמצאת בכדור שקוטרו כ-30 שנות אור – כשליש מקוטר הצביר ואפילו במשקפת איכותית ניתן לראות שבהירותו של הצביר אינה אחידה. מדיה וקבצים בנושא M55 בוויקישיתוף M55 בקטלוג מסיה באתר SEDS. M55, בבסיס הנתונים SIMBAD לגרמי שמיים אסטרונומיים SEDS: CATALOG OF PARAMETERS FOR MESSIER'S GLOBULAR CLUSTERS J. Boyles, D. R. Lorimer, P. J. Turk, R. Mnatsakanov, R. S. Lynch, S. M. Ransom, P. C. Freire, & K. Belczynski: YOUNG RADIO PULSARS IN GALACTIC GLOBULAR CLUSTERS (2011), p. 11 S. R. Zaggia, G. Piotto & M. Capaccioli: Mapping the Stellar Distribution in Globular Clusters: an Application to NGC 6809 Memorie della Società Astronomia Italiana, Vol. 65, p.667 (1994) J. Kaluzny, I. B. Thompson, W. Krzeminski & K. Zloczewski: http://arxiv.org/pdf/1011.0831v1.pdf (2010) A. Olech, J. Kaluzny, I. B. Thompson, W. Pych, W. Kreminsky & A. Shwarzenberg-Czerny: RR LYRAE VARIABLES IN THE GLOBULAR CLUSTER M55, The Astronomical Journal, 118:442-452, 1999
מחלף אלישמע

מחלף אלישמע הוא מחלף המחבר את כביש 40 עם כביש הרוחב 531. במחלף עוברת מסילת השרון, בין נתיביו של כביש 531. המחלף ששמו כשם היישוב הסמוך אלישמע נפתח לתנועה בשנת 2002 בעת סלילת כביש 531, וצורתו כמחלף יהלום כשכביש 40 חוצה בשני גשרים עיליים את כביש 531 שעובר מתחתיו ובשני קצוות הגשר יש רמזורים המיועדים לפניה להשתלבות לכביש 531 או ליציאה ממנו. בשנת 2010 פורסם כי זהו קטע הכביש המסוכן ביותר בישראל. מחלף אלישמע - המסוכן שבכבישי ישראל, באתר גלי צה"ל, 13 באוקטובר 2010 ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
כדורגל באולימפיאדת ברצלונה (1992)

אולימפיאדת ברצלונה (1992) נערכה בברצלונה, ספרד. תחרויות הכדורגל נערכו בין ה-24 ביולי 1992 ל-8 באוגוסט 1992. באותן השנים טרם התקיימו משחקי נשים. בטורניר הגברים השתתפו 16 נבחרות לאומיות. שבעה שערים פולין אנדז'יי יוסקוביאק שישה שערים גאנה קואמי איו חמישה שערים ספרד קיקו מדיה וקבצים בנושא כדורגל באולימפיאדת ברצלונה בוויקישיתוף תוצאות המשחקים באתר פיפ"א
אליהו מפרארה

אליהו מפרארה (או אליהו מפררה או אליהו מפירארא) היה יהודי-איטלקי מהעיר פרארה אשר נסע לארץ ישראל בתחילת המאה ה-15. הוא הגיע אל ירושלים ביום כ"ו באייר קצ"ה 1435, לאחר מסע סוער, שבמהלכו איבד את בנו ונכדו. הביבליוגרף אברהם יערי, כתב: "סמוך לבואו באו אליו נכבדי הקהל בירושלים וביקשוהו ללמד לעם בבית הכנסת פרק במשנה תורה להרמב"ם וגם הלכה בבית-המדרש. ואחר כך מינוהו לדיין". הוא כתב כמה מכתבים אל אשתו וילדיו, אותם השאיר בעירו פרארה, אך רק אחת מהאיגרות הללו, המתוארכת לשנת 1438 השתמרה. איגרתו, שנכתבה בפרוזה קלה, פורסמה מאוחר יותר באוסף "דברי חכמים" (מץ, 1853) ותורגמה על ידי כרמולי, תחת הכותרת "אהבת ציון". באיגרת הוא נותן תיאור של ירושלים, מספר על האגדות העכשוויות על בני ישראל, עשרת השבטים ונהר סמבטיון וכן מצהיר על כוונתו לבקר בחלקים אחרים של ארץ ישראל ומבטיח לשלוח תיאור של מה שראה שם. קטע של מכתב נוסף השתמר, ופורסם על ידי יצחק אקריש בספרו "קול המבשר" (קונסטנטינופול, 1577). מדבריו באיגרתו הנודעת על מגפת "דבר גדול" שהתפשטה בארץ ישראל ובסביבתה, ומידע נוסף הכלול במכתב הנוסף שלו שהשתמר, ביחס לפרקטיקה רפואית בירושלים, ניתן להסיק כי אליהו היה בעל ידיעה ברפואה. דבריו של אליהו נכללו גם בקובץ של יהודה דוד אייזנשטיין "אוצר מסעות", אשר ראה אור בשנת 1927. יהדות העולם על ביתא ישראל: המאה ה-9 - המאה ה-15 איגרת ר' אליהו מפירארה, מירושלים, קצ"ה (1435), בתוך: אברהם יערי (עורך), אגרות ארץ ישראל, גבעתיים, הוצאת מסדה, 1971, עמ' 88-86. Steinschneider, Cat. Bodl. col. 929 Luncz, Jerusalem, iii. 48 Munk, Palestine, p. 643 Carmoly, Itinéraires, pp. 329-337 Grätz, Gesch. 2d ed., viii. 277 ג'י.אם סל, ‏"ELIJAH OF FERRARA:", במהדורת 1901–1906 של האנציקלופדיה היהודית (באנגלית) הרב מנחם ולדמן, דעת חכמי ישראל על יהודי אתיופיה, הרב אליהו מפירארא. אברהם יערי, אגרות ארץ ישראל, גבעתיים, הוצאת מסדה, 1971, עמ' 86. Itinéeraires, עמ' 331-337. אברהם יערי, אגרות ארץ ישראל, גבעתיים, הוצאת מסדה, 1971, עמ' 87.
הקאט

הקאט היא מידת נפח לנוזלים שהייתה בשימוש התרבות המצרית הקדומה והתרבות הפיניקית. הקאט אחד שווה ערך לכ-4.8 ליטרים. באותה תקופה נוצרו כלי חרס מעוגלים שקיבולתם נמדדה בהקאטים. ההקף של כלי חרס כדורי, בעל קיבולת של חצי הקאט, הוא אמה מלכותית אחת (כ-52 ס"מ). סולם המידות של ההקאט הוא סולם בו עוברים משלב לשלב על ידי חילוק בשניים או הכפלה בשניים. Planetmath.org (באנגלית) PLoS ONE, March 2012, 7(3):e33895. doi:10.1371/journal.pone.0033895 — Elena Zapassky, Yuval Gadot, Israel Finkelstein, Itzhak Benenson — An Ancient Relation between Units of Length and Volume Based on a Sphere Ancient jugs hold the secret to practical mathematics in Biblical times אסף שטול-טראורינג, חוקרים גילו שיטת מדידה מתוחכמת של העולם הקדום, באתר הארץ, 6 ביולי 2012 (הודפס בעיתון "הארץ", 6 ביולי 2012, בעמוד 15 של החדשות, תחת הכותרת "מזוג לי בבקשה חצי הקאט יין אדום")
אלכסנדר מלכיאל

הרב אלכסנדר זושא מלכיאל (תרפ"א, 1920 – ג' בשבט ה'תשנ"ד, 1995) היה איש חינוך, ממובילי הציונות הדתית, ובעל עיטור "יקיר החינוך הדתי" תשמ"ז. ניהל את בית ספר ממ"ד "מוריה" בתל אביב במשך 18 שנים וכן ניהל את הסמינר למורים מכללת תלפיות בתל אביב במשך שלוש שנים. נולד בשנת 1920 בעיר פרנקפורט שבגרמניה לאלימלך ולאסתר ביגעל (שינו את השם למלכיאל כשעלו לארץ ישראל – אלימלך בחילוף אותיות זה מלכיאל), ילידי גליציה המערבית, שהיו קשורים זה כמה דורות לחסידות בובוב. בשנת 1933 (תרצ"ג) עלה עם משפחתו לארץ ישראל. בתחילה התגוררה המשפחה בחיפה, שם למד בבית הספר של המזרחי "נצח ישראל". לאחר מכן עברה משפחתו לירושלים, ושם למד בבית המדרש למורים "מזרחי" של הרב ליפשיץ. את תאריו האקדמיים השלים באוניברסיטה העברית בירושלים ובאוניברסיטת בר-אילן, שם הגיש את עבודת הדוקטורט על הרב מצאנז ומשנתו. נישא לחיה לבית גליצנשטיין ונולדו להם שלושה ילדים. עבד כ-48 שנה בעבודה חינוכית מגוונת במוסדות חינוך של הציונות הדתית. התחנות העיקריות במסכת חייו החינוכית: ניהול בית ספר "מוריה" בתל אביב במשך 18 שנים. ניהול הסמינר למורים "תלפיות" בתל אביב במשך שלוש שנים. שימש כחבר מערכת הד החינוך והיה חבר בוועד של מנהלי הסמינרים במשך מספר שנים השתתף בוועדות שונות של משרד החינוך לתוכניות הלימודים בספרות, תושב"ע לבנות והוראת השואה. לאחר פרישה לגמלאות, זכה לעיטור הכבוד מאת החינוך הדתי - יקיר החינוך הדתי, תשמ"ז. נטל חלק בפעילות ספרותית עשירה במשך השנים ופרסם כתבים רבים. מאמרים עיונים פורסמו בשישה קובצי "מעיינות" של המחלקה לתרבות וחינוך תורניים בגולה. עשרים וששה מאמרים בענייני חינוך פורסמו בביטאון "בשדה חמד" של ארגון המורים הדתיים. תוכניות לימוד רבות פרי עטו פורסמו על ידי משרד החינוך והתרבות ושמשו בהצלחה רבה בבתי הספר של החינוך הממלכתי דתי. בבחרותו, היה חבר פעיל בבני-עקיבא בסניף חיפה ובסניף ירושלים. היה חבר פעיל בהגנה ובמלחמת הקוממיות שימש כקצין הווי דתי ברבנות הצבאית. ערך שלושה קבצים ספרותיים לצה"ל לפורים, פסח ושבועות. ניחן בכישרון מוזיקלי ובקול ערב, ועשרות לחנים ומנגינות חוברו על ידו במשך השנים. נוסח התפילה שלו, אשר שילב את החום והלהט החסידי מחד ואת הדיוק הלשוני ועיון התפילה מאידך היו לשם דבר בכל תחנות חייו, החל ממניין הנוער בבית הספר "נצח ישראל" בחיפה וכלה בבית הכנסת "גלעד" בשיכון ד' בבני ברק, כשגולת הכותרת שלו היא – התפילות בימים הנוראים. נפטר בג' בשבט תשנ"ד (1995), בגיל 75, ונטמן בבית הקברות סנהדריה בירושלים. סדרת מקראות בת 5 כרכים לכיתות ב'-ו' בבית הספר, של בתי הספר הממלכתי דתי עם יהושע טברסקי ובהם כלולים שלושים שירים וסיפורים פרי עטו. עשרים וששה מאמרים בענייני חינוך שפורסמו בחוברת "בשדה חמד" של ארגון המורים הדתיים סדרת מאמרים על מועדי ישראל שפורסמו ב"הד החינוך" של הסתדרות המורים בשנים תשכ"ה-תשכ"ז ילקוט פורים לחייל חיבר עשרות מנגינות למילים מתוך המקורות בהם: אם אתם משמרים נרות של שבת – אני מראה לכם נרות של ציון בונה ירושלים ה' נדחי ישראל יכנס כאיש אשר אמו תנחמנו כן אנוכי אנחמכם היום הרת עולם אין קצבה פורים: ילקוט לחיל, לשכת הרבנות הצבאית, 1949 תוכנית החזנות מרשת מורשת ה' אלול, באתר בחדרי חרדים, 16 באוגוסט 2010 אין קצבה, באתר יוטיוב, 2 בספטמבר 2010
סויוז 27

סויוז 27 (ברוסית: Союз-27) היא חללית סויוז שהמריאה ב-10 בינואר 1978 מקוסמודרום בייקונור שבקזחסטן לצורך ביצוע עגינה בתחנת החלל סאליוט 6. ולדימיר דז'ניבקוב - מפקד אולג מקארוב - מהנדס טיסה יורי רומננקו - מפקד גאורגי גרצ'קו - מהנדס טיסה ולדימיר קובליונוק - מפקד אלכסנדר איוואנצ'נקוב - מהנדס טיסה "סויוז 27" שוגרה ב-10 בינואר 1978 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז 7K-T. החללית הייתה צריכה לעגון בתחנת חלל סאליוט 6 ולהביא משלחת ביקור הראשונה. העגינה בוצעה ב-11 בינואר לתא העגינה הקדמי. לאחר העגינה הצוות עבר לתחנת החלל בה כבר פעל צוות של משלחת מס' 1. במשך 5 ימים הצוות של 4 אנשים ביצע מספר ניסויים בתחום הטכנולוגי, צילומי כדור הארץ ותצפיות אסטרונומיות. הקוסמונאוטים שהגיעו לחלל בחללית "סויוז 27" חזרו לכדור הארץ בחללית סויוז 26. חללית "סויוז 27" נותרה מחוברת לתחנת החלל. ב-16 במרץ 1978 הקוסמונאוטים שהגיעו לחלל בחללית סויוז 26 (יורי רומננקו, גאורגי גרצ'קו) נכנסו לתא חללית "סויוז 27", התנתקו מתחנת החלל וחזרו לכדור הארץ לאחר שהייה של 96 יממות בחלל. תחנת החלל נותרה לא מאוישת עד להגעת משלחת מס' 2. מדיה וקבצים בנושא סויוז 27 בוויקישיתוף נתוני המשימה נתונים מאנציקלופדיית החלל
סויוז 28

סויוז 28 (ברוסית: Союз-28) הייתה חללית סויוז שהמריאה ב-2 במרץ 1978 מקוסמודרום בייקונור שבקזחסטן במסגרת תוכנית אינטרקוסמוס. לראשונה היה בחלל נציג של מדינה שלישית, בנוסף לברית המועצות ולארצות הברית. אלכסיי גוברב - מפקד צ'כוסלובקיה ולדימיר רמק - מהנדס טיסה ניקולאי רוקאבישניקוב - מפקד אולדריך פלצ'ק - מהנדס טיסה "סויוז 28" שוגרה ב-10 בינואר 1978 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז 7K-T. החללית הייתה אמורה לעגון בתחנת החלל סאליוט 6, ולהביא את המשלחת שעל סיפונה לשהות קצרה בתחנה. העגינה בוצעה ב-3 במרץ לתא העגינה הקדמי. לאחר העגינה הצוות עבר לתחנת החלל בה כבר פעל צוות של משלחת מס' 1. במשך 6 ימים ביצע הצוות בן ארבעת הקומונאוטים מספר ניסויים בתחום הטכנולוגי, הביולוגי והרפואי. הקוסמונאוטים שהגיעו לחלל בחללית "סויוז 28" נכנסו לתא החללית ב-10 במרץ 1978, התנתקו מתחנת החלל וחזרו לכדור הארץ. לטיסה הייתה חשיבות פוליטית גדולה, לאור אי-הפופולריות של המשטר הקומוניסטי בצ'כוסלובקיה. מדיה וקבצים בנושא סויוז 28 בוויקישיתוף נתוני המשימה נתונים מאנציקלופדיית החלל
מדרש משלי

מדרש משלי הוא מדרש על ספר משלי המבוסס על דבריהם של חכמי המשנה. מחברו, שחי כנראה לפני כ-1,300 שנה בבבל, ליקט פירושים של תנאים על פסוקים שונים בספר משלי, סידר אותם לפי סדר הפרקים, ואף קישר בין פירושים על פסוקים סמוכים, מה שהופך את המדרש ליצירת אמנות בפני עצמה. מדרש משלי: יצא עתה לאור עולם על פי כ"תי ... ועפ"י הוצאה ... מקאנשטאנטינא משנת רע"ב ... עם הערות ותקונים ומראה מקומות ובאור ועם מבוא ... ממני שלמה באבער, וילנה: האלמנה והאחים ראם, תרנ"ג 1893. מדרש משלי: על פי כתב-יד ואטיקן 44 EBR.‎, עם שינויי גרסאות מכל כתבי-היד ודפוסים הראשונים ועם מבוא, מראי מקומות וביאורים קצרים, הנקראים "מקור ברוך"; יוצא לאור על ידי ברוך בן מאיר הלוי וויסאָצקי, ניו יורק: בית המדרש לרבנים באמריקה, תש"ן. רשימת מאמרים על מדרש משלי באתר רמב"י מדרש משלי, טקסט דיגיטלי באתר ספריא מדרש משלי, מהדורת שלמה בובר, תרנ"ג 1893, באתר היברובוקס מדרש משלי (על פי כתבי יד ובצירוף ניתוח מילוני), באתר המילון ההיסטורי ללשון העברית מדרש משלי, באתר הספרייה הווירטואלית של מטח. ערך זה הוא קצרמר בנושא ספרות תורנית. אתם מוזמנים לתרום לוויקיפדיה ולהרחיב אותו.
מחלף רמלוד

מחלף רמלוד הוא מחלף המחבר את כביש 40 עם כביש 44. המחלף משמש ככניסה לערים רמלה ולוד ומכאן שמו. מחלף רמלוד מאפשר נסיעה רציפה וללא רמזור בכביש 40 שעובר מעל כביש 44 בגשר עילי כאשר הפניות אל כביש 44 מתבצעות באמצעות רמפות סיבוביות על מנת לאפשר זרימת התנועה ללא עצירה, לעומת זאת הפניות אל כביש 44 נעשות באמצעות שני צמתים מרומזרים הממוקמים בשני צידי הגשר. המחלף הוקם בשנת 2001 כאשר נסלל כביש 40 בקטע "עוקף רמלה", בנייתו לוותה בהתנגדות של תושבים בשכונת הרכבת ברמלה שטענו כי המחלף מפריד אותם מהעיר ובעצם כולא אותם בין שני הכבישים ובשל כך התעכבה מעט בניית המחלף. מחלף רמלוד ייפתח בסוף יוני, באתר גלובס, 18 במרץ 2001 ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
כדורגל באולימפיאדת סיאול (1988)

אולימפיאדת סיאול (1988) נערכה בסיאול, קוריאה הדרומית. תחרויות הכדורגל נערכו בין ה-17 בספטמבר 1988 ל-1 באוקטובר 1988. באולימפיאדה זו לא התקיים טורניר לנשים אלא רק טורניר לגברים. בטורניר הגברים השתתפו 16 נבחרות לאומיות. שבעה שערים ברזיל רומאריו שישה שערים ברית המועצות איגור דוברובולסקי זמביה קלושה בוואליה חמישה שערים ברית המועצות אלכסיי מיכאיליצ'נקו ארבעה שערים מערב גרמניה יורגן קלינסמן מדיה וקבצים בנושא כדורגל באולימפיאדת סיאול בוויקישיתוף תוצאות המשחקים באתר פיפ"א
מחלף אכסאל

מחלף אכסאל הוא מחלף המחבר את הכפר אכסאל לכביש 60 המשמש ככניסה לערים נצרת ונוף הגליל. המחלף נפתח לתנועה בסוף שנת 2008 עם סלילת התוואי החדש של כביש 60 בקטע שבין המחלף לנוף הגליל במקום הדרך המפותלת שהייתה בתוך העיר נצרת. את כביש 60 חוצה גשר הקרוי על שמו של רפאל איתן כביש הגישה מנצרת לאכסאל, ומהכביש לנצרת ישנם נתיבי השתלבות ויציאה לכביש 60 בתוואי החדש בכיוון נוף הגליל ומנהרת אכסאל. ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
בלאס

האם התכוונתם ל... אדית באלאס – ניצולת שואה, סופרת והיסטוריונית של האמנות אמריקאית אורי בלאס – רב-אמן ואלוף ישראל בשחמט בהתכתבות, בנה של נעה בלאס אלכסנדר באלאס – אחד משליטי הממלכה הסלאוקית ג'ו בלאס – יוצר סרטים ובמאי עיראקי-קנדי יהודי גילה בלס – חוקרת, אוצרת ומרצה (בגמלאות) בחוג לתולדות האמנות באוניברסיטת תל אביב דוד בלאס – איש עסקים ישראלי יוליוס בלס – שחיין וקופץ למים צ'כוסלובקי-יהודי משה בלאס – שחמטאי יהודי פולני נעה בלאס – מוזיקאית ישראלית, כלתו של שמחה בלאס שמחה בלאס – מהנדס מים ישראלי שמעון בלס – סופר ישראלי
פיטר היגס

פיטר וויר היגס (באנגלית: Peter Ware Higgs;‏ 29 במאי 1929 – 8 באפריל 2024) היה פיזיקאי בריטי ופרופסור באוניברסיטת אדינבורו, חתן פרס נובל לפיזיקה לשנת 2013. פיטר היגס נולד ב-1929 בניוקאסל, לאב שהיה מהנדס קול ב-BBC. עקב מחלת אסתמה ונדודי המשפחה בעקבות עבודת אביו החמיץ היגס חלק מהלימודים בבית הספר ולמד בביתו. בחלק מילדותו ונעוריו התגורר עם אמו בבריסטול, בזמן שאביו שהה בבדפורד לרגל עבודתו. בשנת 1947 החל ללמוד בקינגס קולג' לונדון, ושם קיבל בשנת 1950 תואר ראשון בפיזיקה ובשנת 1952 – תואר שני. בשנת 1954 קיבל תואר דוקטור בפיזיקה מולקולרית על עבודה שכותרתה 'Some problems in the theory of molecular vibrations'. את עיקר הקריירה האקדמית שלו עשה באוניברסיטת אדינבורו, ממנה פרש בשנת 1996 כפרופסור אמריטוס. היגס ידוע בעיקר בזכות הצעה שהעלה בשנות השישים של שבירת סימטריה ספונטנית של הכוח האלקטרו-חלש אשר מסבירה את מקור המסה של חלקיקי יסוד ושל בוזוני W ו-Z. תאוריה זאת, הקרויה על שמו "מנגנון היגס", הוצעה על ידי מספר פיזיקאים במקביל, וחזתה את קיומו של חלקיק חדש, בוזון היגס. ב-4 ביולי 2012 הודיעו קבוצות מחקר במרכז המחקר CERN שצפו בחלקיק בעל המאפיינים המשוערים של בוזון היגס. היגס זכה למספר פרסים על עבודתו, בהם מדליית דיראק (1997), פרס וולף (2004), מדליית אוסקר קליין (2009) ומדליית קופלי (2015). היגס סירב לקבל את פרס וולף במחאה על "הכיבוש הישראלי בשטחים". לאחר גילוי החלקיק במאיץ החלקיקים ב-CERN, הוענק להיגס פרס נובל לפיזיקה, יחד עם פרנסואה אנגלר. מדיה וקבצים בנושא פיטר היגס בוויקישיתוף אתר האינטרנט הרשמי של פיטר היגס (באנגלית) פיטר היגס, באתר פרס נובל (באנגלית) פיטר היגס, באתר פרויקט הגנאלוגיה במתמטיקה פיטר היגס, באתר קרן וולף עילם גרוס, חיי כבוזון היגס, במדור "היום לפני במדע" באתר של מכון דוידסון לחינוך מדעי, 17 באפריל 2024 פיטר היגס, באתר אנציקלופדיה בריטניקה (באנגלית) בהם רוברט בראוט ופרנסואה אנגלר, שני פיזיקאים יהודים מבלגיה. אריק בנדר, הסערה בניצוחו של בארנבוים, באתר nrg‏, 10 במאי 2004 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
סאדאלמליק

סַאדְאַלְמֵלִיק (מערבית: سعد الملك - "סַעְד אַל-מַלִיק" - מזלו של המלך) או α בדלי הוא הכוכב השני בבהירותו בקבוצת הכוכבים דלי עם בהירות נראית מדרגה 2.94. מקור שמו לא ידוע, אך הוא יחד עם שניים מהכוכבים הסמוכים אליו נקראים "כוכבי המזל", האחרים הם סאדאלסוד (בר המזל מבין בעלי המזל, β בדלי) וסאדאכביה (מזלו של הבית, γ בדלי). סאדאלמליק הוא גם אחד הכוכבים הבולטים הקרובים ביותר לקו המשווה השמימי - כשליש מעלה בלבד ממנו (הכוכב הבהיר היחיד שקרוב ממנו לקו המשווה השמימי הוא מינטקה). כ-8 מעלות ממערב לו נמצא הצביר הכדורי M2. סאדאלמליק הוא על-ענק צהוב מסוג ספקטרלי G2 Ib, מסתו כ-6.5 מסות שמש ורדיוסו קרוב ל-45 רדיוסי שמש. טמפרטורת פניו כ-5,200 קלווין והוא מאיר בעוצמה של פי 1,500 מעוצמת ההארה של השמש. הכוכב נמצא במרחק של כ-523 שנות אור ממערכת השמש, דומה למרחקם של סאדאלסוד ושל אניף שגם הם על-ענקים, ונראה שלשלושתם כיוון תנועה דומה, כך שייתכן שהם נוצרו באותה סביבה. גילו של סאדאלמליק מוערך בכ-53 מיליון שנים והוא נמצא בשלב התפתחות מתקדם כאשר המימן שבליבתו כבר אזל והוא מתיך הליום לפחמן. כאשר יאזל גם ההליום הוא צפוי להפוך לננס לבן. במרחק זוויתי של מעט פחות מ-2 דקות קשת מסאדאלמליק נמצא כוכב עמום מאוד עם בהירות מדרגה 12. לא ידוע אם השניים קשורים כבידתית זה לזה או רק נמצאים במקרה על אותו קו ראייה, אך אם הם אכן קשורים, אז המרחק ביניהם הוא לפחות רבע שנת אור או למעלה מ-17,000 יחידות אסטרונומיות, וזמן ההקפה שלהם זה את זה הוא מאות אלפי שנים. סאדאלמליק, האתר של ג'ים קלר סאדאלמליק, בבסיס הנתונים SIMBAD לגרמי שמיים אסטרונומיים SIMBAD: Sadalmelik A. Richichi & I. Percheron: First results from the ESO VLTI calibrators program, Astronomy & Astrophysics, Vol. 434, Iss. 3, p. 1201 (2005) במקור נתון הקוטר הזוויתי באלפיות של שניית קשת. מעבר לרדיוסי שמש על ידי המרה לרדיאנים, הכפלה במרחק וחלוקה בפעמיים רדיוס השמש L. S. Lyubimkov, D. L. Lambert, S. I. Rostopchin, T. M. Rachkovskaya, D. B. Poklad: Accurate Fundamental Parameters or A, F, and G-type Supergiants in the Solar Neighbourhood, Monthly Notices of the Royal Astronomical Society, Vol. 402, Iss. 2, p. 4, 9 (2010) SIMBAD: Objects within 2 arc-minutes of α Aquarii